ব্যাংক অব কানাডা
  ব্যাংক অব কানাডা (বিওসি; ফরাসি: Banque du Canada) কানাডার একটি ক্রাউন কর্পোরেশন এবং দেশটির কেন্দ্রীয় ব্যাংক। এটি ব্যাংক অব কানাডা আইনের অধীনে ১৯৩৪ সালে প্রতিষ্ঠা লাভ করে। ব্যাংকটির প্রধান কাজ মূলত কানাডার মুদ্রানীতি প্রণয়ন এবং দেশের জন্য একটি নিরাপদ আর্থিক ব্যবস্থা পরিচালনা করে থাকে। এছাড়াও, এটি কানাডীয় ব্যাংকনোট ইস্যুকারী কর্তৃপক্ষ, সরকারের ব্যাংকার এবং কানাডিয়ান আর্থিক প্রতিষ্ঠানসমুহের নিয়ন্ত্রক হিসেবে কাজ করে। ব্যাংকটি ১৯৩৫ সাল থেকে কানাডিয়ান ব্যাংক নোট কোম্পানির সাথে একটি চুক্তির মাধ্যমে ব্যাংকনোট ছাপানোর কাজ করে আসছে। ব্যাংক অব কানাডার সদর দপ্তর অন্টারিও, অন্টারিওতে অবস্থিত ব্যাংক অব কানাডা ভবন, ২৩৪ ওয়েলিংটন স্ট্রিটে অবস্থিত। ব্যাংক অব কানাডা ভবনে ব্যাংক অব কানাডা জাদুঘরও ছিল, যেটি ১৯৮০ সালের ডিসেম্বর মাসে চালু করা হয়েছিল এবং ২০১৩ সালে অস্থায়ীভাবে বন্ধ করে দেয়া হয়।